wickkiey/tamil-wikipedia-chunked huggingface dataset:
# சார்லஸ் தியாப்பிலஸ் ஈவால்ட் ரேனியஸ்

## வேதாகம மொழிபெயர்ப்பு

பப்ரிஷியஸ் ஐயருடைய தமிழ் மொழிபெயர்ப்பு வேதாகமம் அச்சடிக்கப்பட்டாலும், போதிய அளவில் பிரதிகள் சபை மக்களுக்குக் கிடைக்கவில்லை. அதிகமான பிரதிகள் தேவையென உணர்ந்த வேதாகம சங்கம் பப்ரிஷியஸ் ஐயருடைய மொழிபெயர்ப்பையே திருத்திப் பிரசுரிக்க எண்ணங் கொண்டு அந்தப் பொறுப்பை ரேனியஸ் ஐயரிடம் கொடுத்தது. சென்னையில் தொடங்கிய வேதாகம மொழிபெயர்ப்பு வேலை திருநெல்வேலியிலும் தொடர்ந்து நடைபெற்று வந்தது. அதற்கென ஒரு செயற்குழு நியமனமாகியிருந்த போதிலும், குழுவின் பிரதம மொழிபெயர்ப்பாளரான ரேனியஸ் ஐயரே முழு வேலையையும் செய்து வந்தார். அவர் புதிய ஏற்பாட்டை முதலில் மொழிபெயர்த்து முடித்தபின், பழைய ஏற்பாட்டில் ஆதியாகமம் தொடங்கி தானியேல் வரையும் முடித்தார். மற்ற பழைய ஏற்பாட்டு புத்தகங்களை மொழிபெயர்க்க முடியாமற் போனது ஒரு மாபெரும் இழப்பாகும். கூட்டெழுத்து முறையை மாற்றி வார்த்தைகளுக்கு நடுவில் இடம் விட்டு எழுதும் பழக்கத்தை முதன் முதலில் அறிமுகப்படுத்தியவர் இவரே. ரேனியஸ் மொழிநடை யாவராலும் போற்றப்பட்டாலும், மொழிபெயர்ப்பில் இவர் பப்ரிஷியஸ் ஐயரைப் போல் மூலத்தை நுணுக்கமாய்த் தழுவாதது ஒரு பிழையாகக் கருதப்பட்டது.
# சார்லஸ் தியாப்பிலஸ் ஈவால்ட் ரேனியஸ்

## பணி நீக்கம்

இங்கிலாந்து திருச்சபையில், தான் குறைபாடுகளாகக் கருதியவற்றை ரேனியஸ் ஒரு நூலின் மதிப்புரைக்காக எழுதியதை அந்நூல் ஆசிரியர் பிரசுரிக்கவில்லை. ஆகையால் அதை ரேனியஸ் தாமாகவே பிரசுரித்து விட்டார். அதனால் ‘சர்ச் மிஷன் சங்கம்’ (Church Mission Society) ரேனியஸின் பணி நீக்கும் உத்தரவை, 1835 ல் டக்கர் ஐயருக்கு அனுப்பி, ரேனியஸ் ஐயருடன் உறவை முறித்துக் கொண்டது.
# சார்லஸ் தியாப்பிலஸ் ஈவால்ட் ரேனியஸ்

## புதிய சபை

ரேனியசும் அவரைச் சார்ந்தவர்களும் ஆற்காடு சென்று அங்கே ஒரு புதிய அமைப்பை நிறுவி ஊழியம் செய்து வந்தனர். திருநெல்வேலியிலிருந்த உபதேசியரும், மக்களும் அவரை வேண்டிக் கொண்டதன்படி, ரேனியஸ் அவருடைய ஆதரவாளர்களுடன் மீண்டும் திருநெல்வேலி திரும்பினார். திருநெல்வேலி சிந்துபூந்துறையில் “யாத்ரிகர் சங்கம்” என்ற சுவிசேஷ சங்கத்தை நிறுவி, சுவிசேஷத்தைக் கிராமங்களில் பரப்பினர். இதனால் பாளையங்கோட்டையில் இருந்த ரேனியஸ் ஐயரின் ஆதரவாளர்கள் சி எம் எஸ் கோவிலுக்குப் போவதை நிறுத்தி விட்டனர். இதனால் அவர்களின் வழிபாட்டிற்காக அடைக்கலாபுரத்தில் ஒரு ஜெபக்கூடம் கட்டப்பட்டது. அந்த ஜெபக் கூடம் தூய. யோவான் ஆலயம் என்று பெயர் பெற்றது. இன்று அது “சின்னக் கோயில்” என்ற சிறப்புப் பெயரால் அழைக்கப்படுகிறது.கடைசியாக இவர் ஆங்கிலேய அரசுக்கு “விவிலியம் சங்கத்தை” (Bible Society) ஆதரிக்க வேண்டும் என்று கேட்டு ஒரு கடிதம் எழுதினார்.
# சார்லஸ் தியாப்பிலஸ் ஈவால்ட் ரேனியஸ்

## சிறப்புகள்

- “ 1820 முதல் 1835 வரை ரேனியஸின் வாழ்க்கை வரலாறே திருநெல்வேலி திருச்சபையின் வரலாறாகும்” என மறைதிரு. டி. ஏ. கிறிஸ்துதாஸ் குறிப்பிட்டுள்ளார்.
- “உயர்ந்த கருத்துக்களைத் தெளிந்த நடையில் உணர்த்தும் திறன் ரேனியசிடம் அமைந்திருந்தது. அவர் தம் நூல்களில் அழகுண்டு, இனிமையுண்டு, நிரந்துரைக்கும் நீர்மையுண்டு; வகுத்தும் தொகுத்தும் உரைக்கும் வனப்பும் உண்டு“ என்று ரேனியஸ் ஐயரின் தமிழைப் பற்றிச் சேதுப்பிள்ளை கூறியிருக்கிறார்.
- “பவுல் அப்போஸ்தலனுக்குப் பிறகு தோன்றிய மிகப் பெரிய மிஷனரி ரேனியஸ் ஐயர்” என்று யூத மிஷனரி டாக்டர். உல்ப் (Dr. Wolf) என்பவர் தெரிவித்துள்ளார்.
# சார்லஸ் தியாப்பிலஸ் ஈவால்ட் ரேனியஸ்

## மறைவு

1838ஆம் ஆண்டு, ஜூன் 5 அன்று மரணமடைந்தார். அவருடைய உடல் அடைக்கலாபுரம், தூய. யோவான் ஆலயக் கல்லறைத் தோட்டத்திற்கு வெளியே ஊரின் நடுவில் அடக்கம் செய்யப்பட்டது.
# கயை

மாநிலத்தில், கயா மாவட்டத்தின் அமைவிடம்]]
**கயை** அல்லது **கயா** (Gaya, ) இந்திய மாநிலம் பிகாரில் உள்ள ஓர் மாநகரம் ஆகும். இது கயை மாவட்டத்தின் நிர்வாகத் தலைமையிடமாகும். கயையில் இந்து சமயத்தினர் நீத்தார் வழிபாடு செய்வது சிறப்பாகும்.  
கயை நகரம், பிகார் மாநிலத்தலைநகர் பட்னாவிலிருந்து 100 கி.மீ. தெற்கில் உள்ளது. மேலும் வாரணாசி நகரத்திற்கு கிழக்கே 257 கி.மீ. தொலைவில் உள்ளது. பௌத்தர்களின் புனித தலமான புத்தகயா, கயைக்கு தெற்கில் 15 கி.மீ. தொலைவில் உள்ளது.  
இராமாயணத்தில் **நிரஞ்சனா** எனக் குறிப்பிடப்படும் பால்கு ஆற்றங்கரையில் அமைந்துள்ள இந்த நகரம் இந்துக்களுக்கும் பௌத்த சமயத்தினருக்கும் முக்கியமான புண்ணியத் தலமாக விளங்குகிறது. பால்கு ஆற்றாங்கரையில் விஷ்ணுபாதம் கோயில் உள்ளது. இதன் மூன்று பக்கங்களிலும் சிறு குன்றுகள் சூழ்ந்திருக்க நான்காவது தென்புறத்தில் ஆறு ஓடுகிறது. இயற்கைசூழல் மிக்க இடங்களும் பழைமையான கட்டிடங்களும் குறுகலான சந்துகளுமாக நகரம் கலவையாக உள்ளது. இது தொன்மையான மகத இராச்சியத்தின் அங்கமாக இருந்தது.
# கயை

## வரலாறு

### தொன்மை வரலாறு

கயையின் ஆவணப்படுத்தப்பட்ட வரலாறு கௌதம புத்தரின் பெரும்ஞானநிலையை பெற்றதிலிருந்து கிடைக்கின்றன. இவ்வாறு ஞானம் பெற்ற இடம் உள்ள கயையிலிருந்து 15 கி.மீ. தொலைவில் புத்தகயா உள்ளது. ராஜகிரகம், நாளந்தா, நாலந்தா பல்கலைக்கழகம், வைசாலி, பாடலிபுத்திரம் ஆகிய இடங்களில் உலகெங்குமிருந்து அறிஞர்கள் அறிவு வேட்டையில் ஈடுபட்டனர். இந்த அறிவு மையங்கள் மௌரியப் பேரரசு காலத்தில் மேலும் வலுப்பெற்றன.
# கயை

## வரலாறு

### அண்மைக்கால வரலாறு

கயா நகரில் பூசாரிகள் வசித்த பகுதி *கயை* என்றும் வழக்கறிஞர்களும் வணிகர்களும் வாழ்ந்த பகுதி *இலாகாபாத்* என்றும் அழைக்கப்பட்டது. இதுவே பின்னர் புகழ்பெற்ற ஆட்சியர் தாமசு லா காலத்தில் அவர் நினைவாக *சாகேப்கஞ்ச்* என அழைக்கப்பட்டது. இந்திய விடுதலை இயக்கத்திலும் கயை முக்கிய பங்காற்றி உள்ளது. 1922 ஆம் ஆண்டு காங்கிரசின் அனைத்திந்திய மாநாடு தேசபந்து சித்தரஞ்சன் தாஸ் தலைமையில் இங்குதான் கூடியது.
# கயை

## மக்கள் தொகையியல்

2011ம் ஆண்டின் மக்கட்தொகை கணககெடுப்பின் படி, கயா மாநகரத்தின் மொத்த மக்கள்தொகை 4,68,614 ஆகும். அதில் ஆண்கள் 247,131 ஆகவும்; பெண்கள் 221,483 ஆகவும் உள்ளனர். சராசரி எழுத்தறிவு 81.63 % ஆக உள்ளது. ஆறு வயதிற்குட்பட்டவர்களின் எண்ணிக்கை 62,389 ஆகும். பாலின விகிதம், ஆயிரம் ஆண்களுக்கு, 896 பெண்கள் வீதம் உள்ளனர். மொத்த மக்கள் தொகையில் இந்துக்கள் 79.43 % ஆகவும், இசுலாமியர்கள் 18.65 % ஆகவும்; பிறர் 1.02% ஆகவும் உள்ளனர். மக்களில் பெரும்பான்மையினர் இந்தி மொழி மற்றும் உருது பேசுகின்றனர்.
# கயை

## போக்குவரத்து

### தொடருந்து சந்திப்பு நிலையம்

- கயா சந்திப்பு தொடருந்து நிலையத்திலிருந்து நாட்டின் முக்கிய நகரங்களை இணைக்கும் இருப்புப் பாதைகள் உள்ளது.
# கயை

## கயா பன்னாட்டு வானூர்தி நிலையம்

கயா பன்னாட்டு வானூர்தி நிலையம், வாரணாசி, தில்லி, கொல்கத்தா போன்ற இந்திய நகரங்களையும் மற்றும் ரங்கூன், பேங்காக், ஹோ சி மின் நகரம், கொழும்பு போன்ற வெளிநாட்டு நகரங்களுடன் இணைக்கிறது.
# கயை

## நீத்தார் வழிபாடு

கயையின் பால்கு ஆற்றின் கரையில் இந்து சமயத்தினர், நீத்தாரை வழிபடும் விதமாக **பிண்ட தானம்** மற்றும் **தர்ப்பணம்** செய்யும் சடங்கு புகழ்பெற்றது.
# கயை

## இதனையும் காண்க

- விஷ்ணுபாதம் கோயில்
- பால்கு ஆறு
- புத்தகயா
# ஜள்காவ்

**ஜல்கான் ** (Jalgaon, ) இந்திய மாநிலம் மகாராட்டித்தின் வட மாவட்டங்களில் ஒன்றான ஜல்கான் மாவட்டத்தில் உள்ள ஓர் மாநகராட்சி ஆகும். நீர்ப்பாசனம் பெறும் வேளாண் நிலங்கள் நிறைந்த காந்தேஷ் பகுதியில் அமைந்துள்ள இந்த நகரம் மாவட்டத்தின் தலைநகரமும் மாநகராட்சியும் ஆகும்.  
இந்தியாவின் 12வது குடியரசுத் தலைவராக உள்ள திருமதி பிரதிபா பாட்டிலின் சொந்த ஊராகும். உலகப் புகழ்பெற்ற அசந்தா குகைகள் இதன் அருகாமையில் உள்ளது.  
அண்மைக்கால ஜல்கான் சீரான சாலைகள், அங்காடி மையங்கள், குடியிருப்பு காலனிகள் என வளர்ச்சி யடைந்துள்ளது. இங்கு பல தொழிற்சாலைகளும் கல்வி நிறுவனங்களும் மருத்துவமனைகளும் நிறுவப்பட்டுள்ளன. தொலைத்தொடர்பு மற்றும் போக்குவரத்துக் கட்டமைப்பும் மேம்பட்டுள்ளது.  
ஜல்கானின் காலநிலை வேனில்காலத்தில் மிகுந்த வெப்பத்துடன், 47° செல்சியஸ் வரையும், காணப்படுகிறது.மழைக்காலத்தில் 700 மிமீ வரை மழை பெறுகிறது; குளிர்காலத்தில் இதமான வெப்பநிலை நிலவுகிறது.
# நேசம்

***நேசம்*** (*Nesam*) 1997இல் கே. சுபாசின் இயக்கத்தில் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக மகேஷ்வரியும் நடித்துள்ளனர். மகேஷ்வரி பிரபல நடிகை ஸ்ரீதேவியின் உறவினர் ஆவார். நடிகை மகேஷ்வரி கதாநாயகியாக திரையுலகில் அறிகமுகமான முதல் படம் இதுதான். மகேஷ்வரி ஏற்கனவே **கருத்தம்மா** என்ற படத்தில் நடித்துள்ளார். 1997 சனவரி 14 அன்று வெளியான இத்திரைப்படம் கலவையான விமர்சனத்தைப் பெற்றது.
# நேசம்

## நடிகர்கள்

- அஜித் குமார் - அரங்கநாதன்
- மகேஷ்வரி
- கவுண்டமணி
- மணிவண்ணன்
- செந்தில்
- விசு
- மனோபாலா
- சுபலேகா சுதாகர்
# நேசம்

## பாடல்கள்

இத்திரைப்படத்திற்கு தேவா இசையமைத்திருந்தார். பாடல் வரிகளை பழனிபாரதியும் பொன்னியின் செல்வனும் எழுதியிருந்தனர்.
| 1 | *குன்றத்திலே* | சபேஷ் |  |
| --- | --- | --- | --- |
| 2 | *மடோனா வருவாளா* | மனோ, சுவர்ணலதா |  |
| 3 | *நட்சத்திரப் பங்களா* | தேவா, சுபா |  |
| 4 | *ஓ ரங்கநாதா* | எஸ். பி. பாலசுப்பிரமணியம், சித்ரா |  |
| 5 | *துள்ளித் துள்ளி* | மனோ | } |
# மகேஷ்வரி

**மகேஷ்வரி** (ஜூலை 28, 1975) இந்தியத் திரைப்பட நடிகை ஆவார். இவர் பெரும்பாலும் தமிழ்த் திரைப்படங்களில் நடித்துள்ளார். மகேஷ்வரி பிரபல நடிகை ஸ்ரீதேவியின் உறவினர் ஆவார். இவருடைய படங்களில் உல்லாசம், கருத்தம்மா போன்ற படங்கள் மிகப் பிரபலமானவை.
# மகேஷ்வரி

## நடித்த படங்களில் சில

- உல்லாசம்
- கருத்தம்மா
- நேசம்
- பாஞ்சாலங்குறிச்சி
- நாம் இருவர் நமக்கு இருவர்
- சுயம்வரம்
- நீக்கோஷம்
# ஐஎன்ஏ வழக்குகள்

**ஐஎன்ஏ வழக்குகள்** (*INA trials*) அல்லது **செங்கோட்டை வழக்குகள்** (*Red Fort Trials*) என்பது பிரித்தானிய இந்தியாவில் நவம்பர் 1945-பெப்ரவரி 1946 காலகட்டத்தில் இந்திய தேசிய இராணுவத்தின் (ஐஎன்ஏ) உறுப்பினர்கள் சிலர் மீது பிரித்தானிய அரசு தொடர்ந்த வழக்குகளைக் குறிக்கிறது.  
இரண்டாம் உலகப் போர் முடிந்த பின்னர் சுபாஷ் சந்திர போசின் இந்திய தேசிய இராணுவத்தின் உறுப்பினர்களாக இருந்து கைது செய்யப்பட்டவர்களை இராணுவ நீதி மன்றம் மூலம் தண்டிக்க காலனிய அரசு முடிவு செய்தது. இவற்றுள் பத்து உறுப்பினர்களின் வழக்குகள் தில்லி செங்கோட்டையில் நடைபெற்றன. தேசத் துரோகம், வன்கொடுமை, கொலை, கொலைக்கு துணை போதல் போன்ற குற்றங்கள் ஐஎன்ஏ போர்க்கைதிகள் மீது சுமத்தப்பட்டன. இவற்றுள் முதலாவதாக கர்னல் பிரேம் சகால், கர்னல் குருபக்ஷ் சிங் தில்லான், மேஜர் ஜெனரல் ஷாநவாஸ் கான் ஆகிய மூவர் மீதும் இணைந்து ஒரு வழக்கு தொடரப்பட்டது. இது இந்தியா முழுவதிலும் மிகுந்த பரபரப்பை ஏற்படுத்தியது. பிரித்தானிய இராணுவத்தில் பணிபுரிந்த இவ்வதிகாரிகள் பின்பு போசின் இந்திய தேசிய இராணுவத்தில் இணைந்து ஜப்பானியப் படைகளுக்கு ஆதரவாக பிரித்தானியப் படைகளை எதிர்த்துப் போரிட்டிருந்தனர். எனவே இவர்கள் மீது அரச துரோகக் குற்றமான “பிரித்தானியப் பேரரசர் மீது போர் தொடுக்க” முயன்றனர் என்ற குற்றச்சாட்டு சுமத்தப்பட்டது. மேலும் கொலை, மற்றும் கொலைக்குத் துணைபோதல் குற்றங்களும் சுமத்தப்பட்டன. ஆனால் இந்திய பொதுமக்கள் இவர்களை புரட்சியாளர்களாகவும், விடுதலைப் போராட்ட வீரர்களாகவும் கருதியதால் காலனிய அரசின் செயல்பாடுகள் மீது கடும் அதிருப்தி கொண்டனர். இந்திய தேசிய காங்கிரசு மற்றும் முஸ்லிம் லீக் போன்ற கட்சிகளும் இவ்வழக்குகளை எதிர்த்தன. குற்றம் சாட்டப்படவர்களுக்கு உதவ குழுக்கள் அமைக்கப்பட்டன. ஜவகர்லால் நேரு போன்ற காங்கிரசு தலைவர்கள் குற்றம் சாட்டப்பட்டவர்கள் சார்பில் வழக்குரைஞர்களாக வழக்கில் கலந்து கொண்டனர். இவ்வழக்குகள் பம்பாய் கலகம் போன்ற பிரித்தானிய இந்தியப் படைத்துறைக் கலகங்களுக்குத் தூண்டுகோலாக அமைந்தன. இராணுவ நீதிமன்றங்கள் இவ்வழக்குகளில் ஐஎன்ஏ வீரர்கள் குற்றவாளிகள் எனத் தீர்ப்பளித்து அவர்களுக்கு நாடுகடத்தல் தண்டனை வழங்கின. ஆனால் இது இந்தியர்களிடையே பெரும் கொந்தளிப்பை ஏற்படுத்தியதால், இந்தியாவின் தலைமைத் தளபதி ஜெனரல் கிளாட் ஆச்சின்லெக் தண்டனையை நிறைவேற்றாமல் குற்றம் சாட்டப்பட்டவர்களை விடுவித்து விட்டார்.
# ஜி (திரைப்படம்)

***ஜி*** (*Ji*) என்பது 2005-இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் கதாநாயகனாக அஜித் குமாரும், கதாநாயகியாக திரிஷாவும் நடித்திருந்தனர். **ரன்** திரைப்படப் புகழ் லிங்குசாமி இத்திரைப்படத்தை இயக்கினார். இப்படத்தை எஸ் .எஸ்.சக்கரவத்தி தயாரித்தார். வித்யாசாகர் இசையமைத்த இப்படப் பாடல்கள் 2005 பெப்பிரவரி 21 அன்று வெளிவந்தது. வர்த்தக ரீதியாக இப்படம் தோல்வியைத் தழுவியது.
# ஜி (திரைப்படம்)

## நடிகர்கள்

- அஜித் குமார் - வாசு
- திரிஷா - புவனா
- சரண்ராஜ் - வரதராஜன்
- விஜயகுமார் - வாசுவின் அப்பா
- மணிவண்ணன் - ராசி
- வினோத் ஆல்வா காவல் அதிகாரி
- விசு - ராகவன்
- வெங்கட் பிரபு - வாசுவின் நண்பர்
- இளவரசு
- நிதின் சத்யா
- ராஜேஷ்
- மனோபாலா
- சூரி - கல்லூரி மாணவன்
# ஜி (திரைப்படம்)

## பாடல்கள்

| 1 | *கிளியே கிளியே* | உதித் நாராயண், சுஜாதா மோகன் |
| --- | --- | --- |
| 2 | *டிங் டாங்* | மது பாலகிருஷ்ணன், மதுஸ்ரீ |
| 3 | *வம்ப வெலைக்கு* | கே. கே |
| 4 | *சரளா கொண்டையில்* | கார்த்திக் |
| 5 | *யெத்தனை யெத்தனை* | சங்கர் மகாதேவன் |
| 6 | *திருட்டு ராஸ்கள்* | மனோ, சிறிலேகா பார்த்தசாரதி |
# முகவரி (திரைப்படம்)

***முகவரி*** (*Mugavaree*) என்பது 2000 ஆம் ஆண்டு பிப்ரவரி மாதம் 19 ஆம் தேதியன்று வி. இசட். துரை இயக்கத்தில் வெளியான தமிழ்-மொழி காதல் திரைப்படம் ஆகும். இந்தப் படத்தில் கதாநாயகனாக அஜித் குமாரும், கதாநாயகியாக ஜோதிகாவும் நடித்துள்ளனர். எஸ். எஸ். சக்கரவர்த்தி தயாரித்துள்ள இந்தப் படத்திற்கு தேவா இசையமைத்துள்ளார்.  
இந்த திரைப்படம் 19 பிப்ரவரி 2000 இல் வெளியிடப்பட்டது, மற்றும் வணிக ரீதியாக வெற்றி பெற்றது, சிறந்த குடும்பத் திரைப்படம் மற்றும் பிருந்தா, சிறந்த நடன இயக்குனருக்கான இரண்டு தமிழக அரசு திரைப்பட விருதுகளை வென்றது.
# முகவரி (திரைப்படம்)

## கதை

இப்படத்தில் ஸ்ரீதர் (அஜித் குமார்) ஒரு வெற்றிகரமான இசையமைப்பாளராக ஆவதற்கான முயற்சியில் கடக்கும் லட்சியம், காதல் மற்றும் பொறுப்பு ஆகியவற்றின் முரண்பட்ட உணர்ச்சிகளைச் சுற்றியே கதை சுழல்கிறது.
# முகவரி (திரைப்படம்)

## நடிகர்கள்

- அஜித் குமார் - ஸ்ரீதர்
- ஜோதிகா - விஜி சந்திரசேகர்
- ரகுவரன் - சிவா
- கே. விஸ்வநாத் - ஸ்ரீதரின் அப்பா
- மணிவண்ணன் - சிடி கடை உரிமையாளர்
- விவேக் - ரமேஷ்
- கொச்சி ஹனீஃபா
- சித்தாரா - சாந்தா
- ஜெய்கணேஷ் - சந்திரசேகர்
- பாத்திமா பாபு - விஜியின் அம்மா
# முகவரி (திரைப்படம்)

## பாடல்கள்

ரசிகர்களின் மத்தியில் பெரும் வரவேற்பை பெற்ற பாடல்கள் அமைந்துள்ள இத்திரைப்படத்திற்கு இசையமைத்தவர் இசையமைப்பாளர் தேவா ஆவார்.
# உன்னை கொடு என்னை தருவேன்

***உன்னை கொடு என்னை தருவேன்*** (*Unnai Kodu Ennai Tharuven*) 2000ல் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக சிம்ரனும் நடித்துள்ளனர். படத்திற்கு எஸ். ஏ. ராஜ்குமார் இசையமைத்தார்.
# உன்னை கொடு என்னை தருவேன்

## நடிகர்கள்

- அஜித் குமார்
- சிம்ரன்
- நாசர்
- சார்லி
- மணிவண்ணன்
- ரா. பார்த்திபன்
# நிறைவெண் (கணிதம்)

கணிதத்தில் * n* என்ற ஒவ்வொரு நேர்ம முழு எண்ணுக்கும், அதன் காரணிகளின் (1 உள்பட) கூட்டுத்தொகை σ(n) என்று குறிக்கப்படும். அக்காரணிகளில் n ம் ஒன்றாகும். n ஐ நீக்கிவிட்டு மீதமுள்ள எல்லா காரணிகளையும் கூட்டி வரும் தொகை s(n) என்று குறிக்கப்படும். இப்பொழுது மூன்றுவித சூழ்நிலைகள் உருவாகக்கூடும்.  
1. σ(n) = 2n ; இதுவே s(n) = n என்பதற்குச் சமம்.  
2. σ(n) < 2n ; இதுவே s(n) < n என்பதற்குச் சமம்.  
3. σ(n) > 2n ; இதுவே s(n) > n என்பதற்குச் சமம்.  
முதல் சூழ்நிலையில் n ஒரு **நிறைவெண்** (*Perfect Number*) அல்லது **செவ்விய எண்** என்றும் இரண்டாவது சூழ்நிலையில் n ஒரு 'குறைவெண்' (Deficient number) என்றும், மூன்றாவது சூழ்நிலையில் n ஒரு 'மிகையெண்' (Abundant Number) என்றும் பெயர் பெறும். இக்கட்டுரை நிறைவெண் பற்றியது.
# நிறைவெண் (கணிதம்)

## எடுத்துக்காட்டுகள்

முதல் நிறைவெண் 6. அதன் காரணிகள் 1, 2, 3, 6. σ(n) = 12; s(n) = 6.  
அடுத்த நிறைவெண் 28. ஏனென்றால், 1+ 2+ 4+ 7+ 14 = 28.  
அடுத்த நிறைவெண் 496. ஏனென்றால் 1+2+4+8+16+31+62+124+248 = 496 .
# நிறைவெண் (கணிதம்)

## கண்டுபிடிப்பு

முதல் நான்கு நிறைவெண்கள் கிரேக்ககாலத்திலேயே புழங்கப்பட்டவை. நான்காவது நிறைவெண் 8128 என்பதை நிக்கொமாகசு என்ற கிரேக்க அறிவியலர் கி.மு100 இல் கண்டுபிடித்தார்.  
1456 -ல், பெயர் அறியப்படாத ஒரு கணிதவியலாளர் ஐந்தாவது செவ்விய எண் 33,550,336 என்பதற்கான குறிப்பை முதலாவதாகப் பதிவு செய்துள்ளார்.  
1588 -ல், இத்தாலிய கணிதவியலாளர் *பியேட்ரோ கடால்டி*, ஆறாவது செவ்விய எண் (8,589,869,056) எனவும் ஏழாவது செவ்விய எண் (137,438,691,328) எனவும் கண்டுபிடித்துள்ளார்.
# நிறைவெண் (கணிதம்)

## ஒற்றைப்படை நிறைவெண்கள் உண்டா?

சூன் 2010 வரை 47 நிறைவெண்கள் கண்டுபிடிக்கப்பட்டுள்ளன. அவையெல்லாமே இரட்டைப்படை எண்கள்தாம். ஒரு நிறைவெண் ஒற்றைப்படையாக இருக்கமுடியுமா என்ற கேள்வியை இன்று (2011) வரை யாராலும் விடுவிக்க முடியவில்லை.
# கோர்பா, சத்தீஸ்கர்

**கோர்பா ** (Korba, இந்தி: कोरबा) இந்திய மாநிலம் சத்தீஸ்கரில் கோர்பா மாவட்டத்தில் உள்ள ஓர் தொழிற்சாலைகள் மிகுந்த நகரமாகும். நவம்பர் 1, 2000 அன்று உருவான சத்தீஸ்கர் மாநிலத்தில் கோர்பா மாவட்டத்தின் மத்தியில் கோர்பா நகரம் அமைந்துள்ளது. (மக்கள்தொகை 501568). சத்தீஸ்கரின் *ஆற்றல் தலைநகரமாக* கோர்பா விளங்குகிறது. பிலாஸ்பூர் கோட்டத்தில் உள்ள வனங்கள் மிகுந்த இந்த மாவட்டததில் பெரும்பாலும் கொர்வா பழங்குடி மக்கள் (பகாடி குறவர்கள்) வசிக்கின்றனர். இந்தப் பழங்குடி மக்கள் இயற்கையுடன் இயைந்து வாழ்வதுடன் தங்கள் தனித்துவமான பண்பாட்டு மரபு வழக்கங்களையும் தொடர்ந்து வருகின்றனர்.  
கோர்பா மாவட்டத்தில் நிலக்கரியும் தண்ணீரும் மிகையாகக் கிடைப்பதால் இங்கு நான்கு அனல்மின் நிலையங்கள் நிறுவப்பட்டுள்ளன; இவை மொத்தமாக 3650 மெகாவாட் மின்னாற்றல் உற்பத்தி செய்கின்றன. இவை தவிர, *பாங்கோ* எனுமிடத்தில் நீர்மின்திறன் நிலையமும் நிறுவப்பட்டுள்ளது. இந்திய நிலக்கரி நிறுவனத்தின் பல நிலக்கரிச் சுரங்கங்கள் இங்குள்ளன. அலுமினியம் தயாரிக்கும் *பாரத் அலுமினியம் நிறுவனம்* (பால்கோ)வும் இங்குள்ளது.  
கோர்பா நகரம் அசுதேவ் மற்றும் அகிரன் ஆறுகள் இணையுமிடத்தில் அமைந்துள்ளது.
# கோர்பா, சத்தீஸ்கர்

## புவியியல்

கோர்பாவின் அமைவிடம் ஆகும். இதன் சராசரி உயரம் கடல்மட்டத்திலிருந்து 252&nbsp;மீட்டர்கள்(826&nbsp;அடிகள்) ஆகும்.  
| விவரங்கள் | புள்ளிவிவரம் |  |
| --- | --- | --- |
| மொத்த மக்கள்தொகை | 1011823 |  |
| பாலின விகிதம் | 964 |  |
| ஆண்கள் | 515147 |  |
| மகளிர் | 496676 |  |
| படிப்பறிவு | 61.7 | } |
# விக்கிப்பீடியா:சூலை 9, 2011 விக்கி அறிமுகம் சென்னை

தமிழ்நாடு சென்னை இந்திய தொழில்நுட்பக் கழகத்தில் சூலை 9, 2011 அன்று ஒரு விக்கிப்பீடியா அறிமுக நிகழ்வு ஏற்பாடு செய்யப்பட்டுள்ளது. இந்திய லினக்சு பயன்பாட்டாளர் குழுமம், சென்னை இதற்கு ஏற்பாடு செய்துள்ளது. மாணவர்கள், பொதுமக்கள் என அனைவரும் பங்கு கொள்ளலாம்.
# விக்கிப்பீடியா:சூலை 9, 2011 விக்கி அறிமுகம் சென்னை

## இடமும் நேரமும்

- இடம்: வகுப்பறை எண் 8, விண்வெளிப் பொறியியல் (Aerospace Engineering), கஜேந்திரா வட்டம் அருகில், ஐஐடி சென்னை வளாகம்
- நேரம்: 09-07-2011 சனிக்கிழமை மாலை 3-5 மணி (அரை மணி நேரம் ஒதுக்கியுள்ளனர்.)
# விக்கிப்பீடியா:சூலை 9, 2011 விக்கி அறிமுகம் சென்னை

## அறிமுகம் செய்பவர்

- பயனர்:Surya Prakash.S.A.
# விக்கிப்பீடியா:சூலை 9, 2011 விக்கி அறிமுகம் சென்னை

## பங்கு கொள்வோர்

- பயனர்:Aswn
- பயனர்:Profvk (hopefully!)
- Sengai Podhuvan 23:15, 7 சூலை 2011 (UTC)
- மணியன் 04:10, 8 சூலை 2011 (UTC)
# விக்கிப்பீடியா:சூலை 9, 2011 விக்கி அறிமுகம் சென்னை

## பங்கு கொள்வோர்

### பங்கு கொண்டோர்

- பயனர்:Aswn
- எனது நண்பர்கள் அர்ச்சுன், அருண் குமார், அசோக், ரம்யா, மௌனிகா, கோகுல் ஆகியோரை நான் அழைத்துச் சென்றிருந்தேன். --**<b>சூர்யபிரகாசு.ச.அ.</b>** **<sup><small>உரையாடுக...</small></sup>**
# காசு வன அருங்காட்சியகம்

**காசு வன அருங்காட்சியகம்** அல்லது **காஸ் வன அருங்காட்சியகம்** தமிழ்நாடு, கோயமுத்தூர் நகரில் நடுவண் அரசினால் நிருவகிக்கப்படும் ஒரு இயற்கை வரலாறு அருங்காட்சியகம்.
# காசு வன அருங்காட்சியகம்

## வரலாறு

19ம் நூற்றாண்டின் இறுதிப் பகுதியில் சென்னை மாகாணத்தின் வனப் பாதுகாப்பு அதிகாரி ஜே. ஏ. காம்பிள் மாகாணத்தில் ஒரு வன அருங்காட்சியகம் ஒன்றை அமைக்க முயன்றார். ஆனால் அம்முயற்சி வெற்றி பெறவில்லை. சில ஆண்டுகள் கழித்து காம்பிளுக்குப் பின் வனப் பாதுகாப்பாளராகப் பணியாற்றிய ஹொரேஸ் ஆர்ச்சிபால்ட் காஸ் மீண்டும் முயன்று அதில் வெற்றி கண்டார். ஏப்ரல் 15, 1902 அன்று சென்னை மாகாண ஆளுனர் ஆம்ட்ஹில் பிரபுவால் இவ்வருங்காட்சியகம் திறந்து வைக்கப்பட்டது. காஸ் அதன் முதல் காப்பாளராகப் பணியாற்றினார். அவர் ஓய்வு பெற்ற பின்னால் அப்பணியை ஏற்ற எஃப். ஏ. லாட்ஜ், அருங்காட்சியகத்துக்கு காசின் பெயரைச் சூட்டினார். 1905 மற்றும் 1912 இல் அருங்காட்சியகம் இருமுறை விரிவு படுத்தப்பட்டது. வனத்துறையாளர்களுக்கு பயிற்சியளிக்க 1912 இல் சென்னை வனக் கல்லூரி (தற்போது தமிழ்நாடு வன அகாதமி) அருங்காட்சியக வளாகத்தில் தோற்றுவிக்கப்பட்டது. 1942-47 காலகட்டத்தில் அருங்காட்சியகம் மூடப்பட்டு, இரண்டாம் உலகப் போர் காரணமாக மால்டா மற்றும் கிரீசிலிருந்து புலம் பெயர்ந்த அகதிகளைக் குடியமர்த்த முகாமாக பயன்படுத்தப்பட்டது. 1947 இல் இந்திய விடுதலைக்குப் பின்னர் அருங்காட்சியகம் சென்னை மாநிலம் (தமிழ் நாடு) அரசின் கட்டுப்பாட்டில் வந்தது. தற்போது இந்திய வன மரபியல் மற்றும் மரம் வளர்ப்புக் கழகத்தால் நிருவகிக்கப்பட்டு வருகிறது. இக்கழகம் அருங்காட்சியக வளாகத்திலேயே அமைந்துள்ளது.
# காசு வன அருங்காட்சியகம்

## இடம்

இந்த அருங்காட்சியகம் கோயமுத்தூர் கவுளி புரவன் சாலையில் உள்ள வனக் கல்லூரி வளாகத்தில் அமைந்துள்ளது. இவ்வளாகத்தில் தமிழ் நாடு வன அகாதமி, இந்திய வன மரபியல் மற்றும் மரம் வளர்ப்புக் கழகம், மாநில வனத்துறையின் நடுவண் அகாதமி, பிற வனத்துறை அலுவலகங்கள் ஆகியவையும் இவ்வளாகத்தில் அமைந்துள்ளன.
# குறைவெண் (கணிதம்)

கணிதத்தில் * n* என்ற ஒவ்வொரு நேர்ம முழு எண்ணுக்கும், அதன் காரணிகளின் கூட்டுத்தொகை σ(n) என்று குறிக்கப்படும். அக்காரணிகளில் n ம் ஒன்றாகும். n ஐ நீக்கிவிட்டு மீதமுள்ள எல்லா காரணிகளையும் கூட்டி வரும் தொகை s(n) என்று குறிக்கப்படும். இப்பொழுது மூன்றுவித சூழ்நிலைகள் உருவாகக்கூடும்.  
1. σ(n) < 2n ; இதுவே s(n) < n என்பதற்குச் சமம்.  
2. σ(n) = 2n ; இதுவே s(n) = n என்பதற்குச் சமம்.  
3. σ(n) > 2n ; இதுவே s(n) > n என்பதற்குச் சமம்.  
முதல் சூழ்நிலையில் n ஒரு **குறைவெண்** (Deficient number) என்றும் இரண்டாவது சூழ்நிலையில் n ஒரு 'நிறைவெண்' (Perfect Number)அல்லது 'செவ்விய எண்' என்றும், மூன்றாவது சூழ்நிலையில் n ஒரு 'மிகையெண்' (Abundant Number) என்றும் பெயர் பெறும். இக்கட்டுரை குறைவெண் பற்றியது.
# குறைவெண் (கணிதம்)

## எடுத்துக்காட்டுகள்

16: இதன் காரணிகள்: 1, 2, 4, 8. இவைகளின் கூட்டுத்தொகை 15. ஆக s(16) < 16.  
27: இதன் காரணிகள்: 1, 3, 9. 1 + 3 + 9 = 13. ஆக s(27) < 27.
# குறைவெண் (கணிதம்)

## முக்கிய விளைவு

1. எல்லா பகா எண்களும் குறைவெண்களே. ஏனென்றால் s(பகா எண்) = 1.  
2. m ஒரு முழு எண் என்றால் n = 2<sup>m</sup> ஒரு குறைவெண். ஏனென்றால்,
::s(2<sup>m</sup>) = 2<sup>m</sup> - 1.
# மலேசியத் தமிழ்ப் பள்ளிகளின் பட்டியல்

1957-ஆம் ஆண்டு மலாயா விடுதலை அடைந்தது. 1963-ஆம் ஆண்டு சிங்கப்பூர், வட போர்னியோவைச் சார்ந்த சரவாக், சபா பெருநிலங்களை இணைத்து; மலேசிய ஒப்பந்தம் (*Malaysia Agreement* **MA63**) எனும் ஒருங்கிணைப்பின் கீழ் மலேசியா எனும் புதிய கூட்டமைப்பு நாடு உருவானது.  
மலேசியா எனும் கூட்டமைப்பு உருவாவதற்கு முன்னர் தீபகற்ப மலேசியா எனும் பெருநிலம் மலாயா என்று அழைக்கப்பட்டது. அந்த வகையில் 1950-ஆம் ஆண்டுகளில், மலாயாவில் **888 தமிழ்ப்பள்ளிகள்** இருந்தன. அந்த எண்ணிக்கை 2011-ஆம் ஆண்டில் 523-ஆகக் குறைந்தது.  
2020-ஆம் ஆண்டு சனவரி மாதம் மலேசியக் கல்வியமைச்சு வெளியிட்ட தகவல் விவரங்களின்படி, மலேசியாவில் **527 தமிழ்ப் பள்ளிகள்** செயல்பாட்டில் இருந்தன. அந்தப் பள்ளிகளில் 80,569 மாணவர்கள் கல்வி பயின்றார்கள். இந்தப் பள்ளிகளில் சிலாங்கூர் மாநிலத்தைச் சேர்ந்த இரு பள்ளிகள் மூடப்பட்டு இட மாற்ற பட்டியலில் உள்ளன.  
2022-ஆம் ஆண்டில் மலேசியாவில் இட மாற்றத்திற்குக் காத்து இருக்கும் தமிழ்ப்பள்ளிகள்:  
- புக்கிட் ஈஜோக் தோட்டத் தமிழ்ப்பள்ளி (சிலாங்கூர்) *(SJKT Ladang Bukit Ijok, Selangor).*  
- மின்யாக் தோட்டத் தமிழ்ப்பள்ளி (சிலாங்கூர்) *(SJKT Ladang Minyak, Selangor).*  
2020-ஆம் ஆண்டு சூன் மாதம் மலேசியக் கல்வியமைச்சு வெளியிட்ட புள்ளி விவரங்களின்படி, மலேசியாவில் **528 தமிழ்ப் பள்ளிகள்** இருந்தன. அவற்றில் மொத்தம் 79,309 மாணவர்கள் பயின்றனர்.
# மலேசியத் தமிழ்ப் பள்ளிகளின் பட்டியல்

### 2022-ஆம் ஆண்டில் மலேசியாவில் மூடப்பட்ட தமிழ்ப்பள்ளிகள்

2022-ஆம் ஆண்டில் மலேசியாவில் மூடப்பட்ட தமிழ்ப்பள்ளிகளின் விவரங்கள்:  
- சுங்கை தீமா தோட்டத் தமிழ்ப்பள்ளி (பேராக்) *(SJKT Ladang Sungai Timah, Perak).*  
- பெடனோக் தோட்டத் தமிழ்ப்பள்ளி (கெடா) *(SJKT Ladang Badenoch, Kedah).*  
ஆகக் கடைசியாக 2023-ஆம் ஆண்டு செப்டம்பர் மாதம் மலேசியக் கல்வியமைச்சு வெளியிட்ட புள்ளி விவரங்களின்படி, மலேசியாவில் 528 தமிழ் தொடக்கப் பள்ளிகள் உள்ளன. அவற்றில் மொத்தம் 77,693 மாணவர்கள் பயில்கின்றனர்.
# மலேசியத் தமிழ்ப் பள்ளிகளின் பட்டியல்

### மலேசியாவில் 360 தமிழ்ப்பள்ளிகள் மூடப்பட்டன

1956-ஆம் ஆண்டில் இருந்து 2023-ஆம் ஆண்டு செப்டம்பர் மாதம் வரையிலான இடைப்பட்ட 67 ஆண்டுகளில் மலேசியாவில் 360 தமிழ்ப்பள்ளிகள் மூடப்பட்டன. அதாவது 888 தமிழ்ப்பள்ளிகளில் இருந்து 528-ஆக குறைந்தது. ஏன் மூடப்பட்டன என்பதன் பொதுவான கருத்துகள்.  
- மலேசிய நாட்டின் நில மேம்பாட்டுத் திட்டங்கள்.
- மலேசியத் தமிழர்கள் தமிழ் மொழியை மறந்து வரும் நிலை.
- தமிழர்கள் இதர மொழிப் பள்ளிகளுக்கு பிள்ளைகளை அனுப்புவது
- தமிழர்கள் நகர்ப்புறங்களுக்கு குடி பெயர்வு.
- அரசாங்கம் போதுமான ஆதரவு வழங்கவில்லை.
- தாய்மொழிப் பள்ளிகளை தேசிய மொழிப் பள்ளிகளாக்கும் பின்னணி
# மலேசியத் தமிழ்ப் பள்ளிகளின் பட்டியல்

## பொது

2010-ஆம் ஆண்டு புள்ளிவிவரங்களின்படி மலேசிய இந்தியர்களில் 84 விழுக்காட்டினர் நகர்ப்புறம் அல்லது புறநகர்ப் பகுதிகளில் வாழ்கின்றனர்.[] மலேசியத் தமிழர்களின் வரலாற்றில் அது ஒரு புதிய மைல்கல் ஆகும். இதற்கிடையில் மலேசியத் தமிழர்களின் மொழி உரிமைப் போராட்டங்கள் தொடர்ந்தன.  
2016-ஆம் ஆண்டு பிப்ரவரி 5-ஆம் தேதி புதிதாக ஒரு தமிழ்ப்பள்ளி உருவாக்கப்பட்டது. அந்தப் புதிய பள்ளி கெடா மாநிலத்தில் உள்ள லூனாஸ் எனும் இடத்தில் மலேசியப் பிரதமர் நஜீப் துன் ரசாக் அவர்களால் திறப்புவிழா கண்டது.  
அன்றைய தினம் பாயா பெசார் தமிழ்ப்பள்ளி எனும் பெயர் கோ. சாரங்கபாணி தமிழ்ப்பள்ளி எனப் பெயர் மாற்றம் கண்டது. 2016-ஆம் ஆண்டு மார்ச் மாதம் மலேசியத் தமிழ்ப் பள்ளிகளின் எண்ணிக்கை 525 ஆக உயர்வு கண்டது.
# மலேசியத் தமிழ்ப் பள்ளிகளின் பட்டியல்

## வரலாறு

மலேசியாவில் வாழும் தமிழர்கள் 1800–1900 ஆம் ஆண்டுகளில் பிரித்தானிய காலனித்துவ ஆட்சியினரால் தமிழ்நாட்டிலிருந்து கொண்டு வரப் பட்டனர். அவர்கள் ஒப்பந்தக் கூலிகளாக உடலுழைப்பு வேலைகளில் அமர்த்தப் பட்டனர்.  
ரப்பர் தோட்டங்களில் வேலை செய்தனர். காடு மேடுகளை வெட்டிச் சாலைகளை அமைத்தனர். மேடு பள்ளங்களைக் கட்டி ரப்பர் கன்றுகளை நட்டனர்.  
அவ்வாறு மலேசியாவிற்கு வந்த தமிழர்கள் அவர்கள் தங்கி இருந்த இடங்களில் கோயில்களை அமைத்தனர். அவர்களுடைய பிள்ளைகளுக்குக் கல்வி அவசியம் என்பதை உணர்ந்தனர். முதலில் சிறிய கல்விக் குடில்களை அமைத்தனர்.
# மலேசியத் தமிழ்ப் பள்ளிகளின் பட்டியல்

## வரலாறு

### மலேசியாவில் தமிழ்க் கல்வியின் தொடக்கம்

1870-ஆம் ஆண்டுக்குப் பின்னர் இந்தியர்கள் பணியாற்றிய பல இடங்களில், குறிப்பாக புரோவின்ஸ் வெல்லஸ்லி, ஜொகூர், மலாக்கா, போன்ற இடங்களில் தேசிய வகைத் தமிழ்ப்பள்ளிகள் தோன்றின.  
1800 - 1900 காலகட்டத்தில் கிறிஸ்துவச் சமய அமைப்புகள் தோற்றுவித்த ஆங்கில-தமிழ்ப்பள்ளிகளைத் தவிர்த்துத் தனிப்பட்டவர்களும் தமிழ்ப்பள்ளிகளை அமைத்தனர். பொதுவாக இந்தப் பள்ளிகள் யாவும் சிறியவை. ஓர் அறை, ஓராசிரியர் வகுப்பு என்ற நிலையிலேயே அவை இயங்கின. மேலும், நிதி வளம் இல்லாமலும் முறையான பராமரிப்பு இல்லாமலும் அவை செயல் பட்டன.
# மலேசியத் தமிழ்ப் பள்ளிகளின் பட்டியல்

## மலேசிய மாநிலங்களின் தமிழ்ப்பள்ளிகள் - 2020

மலேசிய மாநிலங்கள் மற்றும் மலேசியக் கூட்டரசுப் பிரதேசங்களில் உள்ள தமிழ்ப்பள்ளிகளின் விவரங்கள் பட்டியலிடப்பட்டு உள்ளன. அவற்றுள் திரங்கானு, சபா, சரவாக் மாநிலங்களிலும்; லாபுவான்; புத்திராஜெயா கூட்டரசுப் பிரதேசங்களிலும் தற்போது தமிழ்ப்பள்ளிகள் இல்லை. 2020-ஆம் ஆண்டு மலேசிய கல்வி அமைச்சு வெளியிட்ட புள்ளி விவரங்கள்.  
**மலேசியத் தமிழ்ப்பள்ளிகள் - 2020-ஆம் ஆண்டு புள்ளிவிவரங்கள்**
| **மொத்தம்** | **80,569** | **527** | **8,638** | **81,321** | } |
| --- | --- | --- | --- | --- | --- |
| ஜொகூர் | 12,335 | 70 | 1,145 | 12,165 | 1.4 |
| கெடா | 7,518 | 59+1 | 899 | 7,783 | 3.5 |
| கிளாந்தான் | 36 | 1 | 9 | 8 | 28.6 |
| மலாக்கா | 2,375 | 21 | 332 | 2,436 | 2.6 |
| நெகிரி செம்பிலான் | 8,648 | 61 | 1,097 | 8,754 | 1.2 |
| பகாங் | 2,599 | 37 | 422 | 2,641 | 1.6 |
| பேராக் | 11,645 | 134 | 1,679 | 11,884 | 2.1 |
| பெர்லிஸ் | 67 | 1 | 11 | 65 | 3.1 |
| பினாங்கு | 5,397 | 28 | 554 | 5,478 | 1.5 |
| சிலாங்கூர் | 26,506 | 97+2 | 2,155 | 26,591 | 0.3 |
| கோலாலம்பூர் | 3,443 | 15 | 335 | 3,496 | 1.5 |
# மலேசியத் தமிழ்ப் பள்ளிகளின் பட்டியல்

## மலேசியாவில் முதல் தமிழ் வகுப்பு

1816ஆம் ஆண்டு ரெவரெண்டு ஆர். அட்சின்ஸ் (Rev.R.Hutchings) என்பவரால் முதன்முதலில் பினாங்கு மாநிலத்தில் அமைந்துள்ள பிரி ஸ்கூல் (*Penang Free School*) எனும் ஆங்கிலப் பள்ளியில் ஒரு பிரிவாகத் தமிழ் வகுப்பு திறக்கப் பட்டது. இதுவே மலேசியாவில் முதல் தமிழ் வகுப்பு. இந்த நாட்டில் தமிழ்க்கல்வி வளர்ச்சிக்கு அடிக்கல்லாக அமைந்தது எனலாம்.  
1900-ஆம் ஆண்டுகளின் இறுதியில் நாட்டின் விவசாயம் மற்றும் தோட்டப்புற மேம்பாட்டின் காரணமாகத் தென் இந்தியர்களின் வருகை கூடியது. அதனால் தமிழ்ப்பள்ளிகளின் எண்ணிக்கையும் கூடியது.
# மலேசியத் தமிழ்ப் பள்ளிகளின் பட்டியல்

## மலேசியாவில் முதல் தமிழ் வகுப்பு

### தமிழ்ப்பள்ளிகளின் நிலைமை தடுமாற்றம்

பெரும்பாலும் அவ்வாறு கட்டப்பட்ட பள்ளிகள் தோட்ட நிர்வாகத்தினரின் கீழ் செயல்பட்டு வந்தன. பள்ளி ஆசிரியர்களின் ஊதியத்தைத் தோட்ட நிர்வாகம் வழங்கி வந்தது. தோட்ட மேலாளர்களின் மெத்தனப் போக்கினால் பல தமிழ்ப் பள்ளிகளின் நிலைமை தடுமாறிப் போனது.  
தமிழ்ப் பள்ளிகளின் கல்வித் தரம் தேங்கி நின்றதற்கு சில காரணங்கள் உள்ளன. அவற்றில் முறையான ஒரு பயிற்றுத் தன்மை இல்லாதது ஓர் அடிப்படைக் காரணம் என்று சொல்லலாம். மொழியின் மீது ஒரு வேர்த் தனம் இல்லாத குறைபாடும் இருந்து வந்தது.  
அதன் பின்னர் அமலுக்கு வந்த மலாயா கல்விச் சட்டம் தமிழ்ப்பள்ளிகள் தோன்றுவதற்கு முழுமையான அடையாளங்களைத் தோற்றுவித்தது. ஆக, தமிழ்ப்பள்ளிகளுக்கு ஒரு சாதகமானச் சூழல்நிலை ஏற்பட்டது. இந்த மாற்றங்கள் நடந்தது 1930–1937 ஆண்டுகளில்.
# மலேசியத் தமிழ்ப் பள்ளிகளின் பட்டியல்

## மலேசியாவில் முதல் தமிழ் வகுப்பு

### அடிப்படை உரிமைகள் இழப்பு

மலாயாவில் வேலை இருக்கிறது என்று இந்த நாட்டிற்கு வந்த இந்தியர்களின் நிலைமை மிகவும் வேதனையானது. அவர்கள் சரியாக நடத்தப்படவில்லை. அவர்கள் தங்களின் அடிப்படை உரிமைகளை இழந்த மாதிரியான ஒரு நிலைமையும் ஏற்பட்டது.  
அமெரிக்க அடிமைகளைப் போல நடத்தப் பட்டனர். 1950-களில் மலாயா வாழ் இந்தியர்களின் அடிப்படை உரிமைகள் மிகுந்த பாதிப்பு நிலை அடைந்தன. இந்தக் கட்டத்தில் இந்திய அரசாங்கம் தலையிட்டது. மலாயா வாழ் இந்தியர்களுக்காகக் குரல் கொடுத்தது.  
மலாயா வாழ் இந்தியர்கள் என்பதில் தமிழர்கள் பெரும்பான்மையினராக இருந்தனர். அதன் விளைவாகத் தமிழ்ப் பள்ளிகளுக்கு அதிக மானியம் வழங்கப்பட்டது. தமிழ் ஆசிரியர்களுக்குச் சிறப்பு பயிற்சியும் வழங்கப்பட்டது.
# மலேசியத் தமிழ்ப் பள்ளிகளின் பட்டியல்

## ரசாக் அறிக்கை

1956 ஆம் ஆண்டு "ரசாக் அறிக்கை (*Razak Report*) ஒரு மாற்றத்தைக் கொண்டு வந்தது. அதற்கு முன்னர் தமிழ்ப் பள்ளிகள் தனியார் நிர்வாகத்தின் கீழ் இருந்து வந்தன. 1957-ஆம் ஆண்டு கல்விச் சட்டத்தின் வழி சிறுபான்மை இனத்தவரின் பள்ளிகள் "தேசிய மாதிரி" எனும் அடைமொழியோடு புதிய வடிவம் கண்டன.  
சிறுபான்மை இனத்தவரின் பள்ளிகள் என்பதில் தமிழ்ப்பள்ளிகளும், சீனப்பள்ளிகளும் அடங்கும். 1950-களில் மலாயா எனும் மலேசியாவில் 900 தமிழ்ப்பள்ளிகள் இருந்தன என்பது ஓர் அதிசயமான செய்தி.  
ஆனால், 2011-ஆம் ஆண்டில் மலேசியத் தமிழ்ப்பள்ளிகளின் எண்ணிக்கை 523-ஆகக் குறைந்து போய் இருக்கிறது என்பது உலகத் தமிழ் இனத்திற்கே வேதனையான செய்தி.
# மலேசியத் தமிழ்ப் பள்ளிகளின் பட்டியல்

## ரசாக் அறிக்கை

### நூற்றுக்கணக்கான தமிழ்ப்பள்ளிகள் மூடப்பட்டன

ஒரு காலகட்டத்தில் மலேசிய இந்தியர்கள் தோட்டப் புறங்களையே நம்பி வாழ்ந்தார்கள். அப்போது அவர்களிடம் கல்வியறிவு குறைவாக இருந்தது. அதனால் அவர்களுடைய எசமானர்களை அவர்களால் எதிர்க்க முடியவில்லை. தமிழ்நாட்டிலிருந்து கொண்டு வரப்பட்ட தமிழர்களை அடிமைகளாகப் பிரித்தானியர்கள் கருதினர்.  
ஆனால், அடுத்து அடுத்து வந்த தலைமுறையினர் நகர்ப்புறத்தை நாடினர். படிப்பறிவைப் பெற்றனர். தோட்டப்புற மாணவர்களின் எண்ணிக்கை வெகுவாகக் குறைந்தும் போனது. நூற்றுக்கணக்கான தமிழ்ப்பள்ளிகள் மூடப்பட்டன.
# மலேசியத் தமிழ்ப் பள்ளிகளின் பட்டியல்

## ரசாக் அறிக்கை

### கூட்டுத் தமிழ்ப்பள்ளி

மேலும் சில தோட்டங்களில் இருந்த தமிழ்ப்பள்ளிகளில் குறைவான எண்ணிக்கை கொண்ட மாணவர்களே இருந்தனர். அதைச் சரி படுத்த கூட்டுத் தமிழ்ப்பள்ளிகள் உருவாக்கப் பட்டன்.  
மூன்று நான்கு தமிழ்ப்பள்ளிகளைக் கூட்டாக இணைத்து ஒரு மையப் பள்ளியை அமைப்பது தான் ஒரு கூட்டுத் தமிழ்ப்பள்ளி ஆகும். இப்படியும் தமிழ்ப்பள்ளிகளின் எண்ணிக்கை குறைந்தது. இந்த மாதிரியான கூட்டுத் தமிழ்ப்பள்ளிகள் 1979–1980 -ஆம ஆண்டுகளில் மிகவும் பிரபலம் அடைந்தன.  
கீழே வரும் புள்ளி விவரங்கள் மலேசியத் தமிழ்ப்பள்ளிகள் எப்படி சன்னம் சன்னமாகக் குறைந்து வந்தன என்பதைக் காட்டும். மலேசியத் தமிழ்ப்பள்ளிகள் 1957 ஆம் ஆண்டில் 888ல் இருந்து 2006 ஆம் ஆண்டுக்குள் 523 ஆகக் குறைக்கப் பட்டன.  
ஒரே ஓர் 50 ஆண்டுகளில் 365 தமிழ்ப்பள்ளிகள் மூடப்பட்டன. அந்தக் கட்டத்தில் மலேசிய இந்தியர்களுக்கு உதவிகள் செய்தவர் அமரர் துன் சம்பந்தன். தமிழகத் தூய்மைச் செம்மல் காமராசரைப் போன்றவர்.
# மலேசியத் தமிழ்ப் பள்ளிகளின் பட்டியல்

## ஐந்தாம் தலைமுறை இந்தியர்கள்

துன் சம்பந்தன் மறைவு மலேசியர்களுக்கு மட்டும் அல்ல உலகத் தமிழர்களுக்கே ஒரு மாபெரும் இழப்பாகும். 2006-ஆம் ஆண்டு தொடங்கி மலேசியாவில் உள்ள தமிழர்களிடையே ஒரு விழிப்புணர்வு ஏற்பட்டது. கடந்த ஐந்து ஆண்டுகளில் ஒரு தமிழ்ப்பள்ளியைக் கூட அவர்கள் மூட விடவில்லை.  
மலேசியாவின் ஐந்தாம் தலைமுறையினரிடம் புது மாறுதல்கள் தோன்றி வருகின்றன. மலேசியாவில் எந்த ஒரு தமிழ்ப்பள்ளியும் மூடப்படாமல் இருக்க முயற்சி செய்து வெற்றியும் பெற்று வருகின்றனர்.
# மலேசியத் தமிழ்ப் பள்ளிகளின் பட்டியல்

## ஐந்தாம் தலைமுறை இந்தியர்கள்

### தமிழ்ப் பள்ளிக்கூடங்களுக்குப் புத்துயிர்

ஒரு தமிழ்ப்பள்ளி மூடும் கட்டாயம் வந்தால் முதலில் அந்தப் பள்ளியின் கல்வி அனுமதிச் சான்றிதழ் அரசாங்கத்திடமிருந்து வலுக்கட்டாயமாகப் பெறப்படுகின்றது. வேறு ஓர் இடத்தில் அல்லது மாநிலத்தில் அந்தப் பள்ளியின் பெயரில் நிலம் வாங்கப்படுகிறது. அரசாங்கப் பணத்தை இவர்கள் எதிர்பார்க்கவில்லை.  
பல இலட்சம் ரிங்கிட் செலவு செய்து முதலில் நிலத்தை வாங்கிய பின்னர் பள்ளிக்கூடம் கட்டப்படுகிறது. அதன் பின்னர் அரசியல் தலைவர்களிடமிருந்து மான்யம் கேட்கப்படுகின்றது. அந்த வகையில், ஒரு பள்ளிக்கூடத்திற்கு ஒரு புது உயிரும் வழங்கப்படுகின்றது.
# மலேசியத் தமிழ்ப் பள்ளிகளின் பட்டியல்

## புள்ளி விவரங்கள்

<>
| ஆண்டு | பள்ளிகள் | மாணவர்கள் |
| --- | --- | --- |
</>
# சு. ராஜம்

**எஸ். ராஜம்** என்று பரவலாக அறியப்பட்ட **சுந்தரம் ராஜம்** (பெப்ரவரி 10, 1919 - ஜனவரி 29, 2010) ஒரு தமிழக ஓவியர், திரைப்பட நடிகர் மற்றும் கருநாடக இசைக்கலைஞர் ஆவார். இவர் பாபநாசம் சிவனின் மாணவரும், திரைப்பட இயக்குநர் வீணை எஸ். பாலசந்தரின் தமையனும் ஆவார். 1934 இல் வெளியான சீதா கல்யாணம் என்ற திரைப்படத்தின் மூலம் திரைப்படத்துறையில் அறிமுகமானார். சில திரைப்படங்களில் மட்டும் நடித்த இவர் பின் முழு நேர ஓவியர் மற்றும் இசைக்கலைஞரானார். அகில இந்திய வானொலியில் பணியாற்றினார். சீதா கல்யாணம்'' (1934)
- *ராதா கல்யாணம்* (1935)
- *ருக்மணி கல்யாணம்* (1936)
- *சிவகவி* (1943)
# சு. ராஜம்

## விருதுகள்

- சங்கீத கலாசிகாமணி விருது - 2008 இந்தியன் ஃபைன் ஆர்ட்ஸ் சொசைட்டி
# சு. ராஜம்

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# விக்கிப்பீடியா:பங்களிப்பாளர் அறிமுகம்/மயூரேசன்

ஜெ.மயூரேசன் இலங்கையைச் சேர்ந்தவர். 2005 ஆம் ஆண்டு முதல் விக்கிப்பீடியாவுக்குப் பங்களித்து வருகின்றார். முதலில் மென்பொருள் சோதனையாளராகவும், தற்போது அன்ரொயிட் மென்பொருள் வல்லுனராகவும் பணியாற்றி வருகின்றார். தமிழ் விக்கிப்பீடியாவில் கணனி, இணையம், வரலாறு, இலங்கை, புதினங்கள், திரைப்படம் போன்ற பகுப்புக்களுக்குள் சுமார் 140 கட்டுரைகள் வரை எழுதியுள்ளார். இவற்றில் ஆப்கானித்தான், எனிட் பிளைட்டன், ஹாரி பாட்டர் போன்றவை இவர் தொடங்கிய முக்கியக் கட்டுரைகளாகும். இது தவிர கட்டுரை விரிவாக்கம், துப்பரவுப்பணி, புதுப்பயனர் வரவேற்பு போன்ற பணிகளிலும் குறிப்பிடத்தக்க அளவில் பங்களித்து வருகிறார்.
# பிட்காயின்

## வரலாறு

### ஆரம்ப கட்டம்

சத்தோசி நகமோட்டோ (Satoshi Nakamoto) பிட்காயினை “ஒருவருக்கொருவர் நேரடியாக கொடுத்து வாங்கக் கூடிய மின்னணு பணம்” என்று வருணித்தார். இந்த பிட்காயினை ஒருவர் நேரடியாக மற்றவருக்கு பிட்காயின் முகவரி வாயிலாக அனுப்பமுடியும். பயன்படுத்துபவரைப் பொறுத்த அளவில் இதை “இணையப் பயன்பாட்டிற்கான பணம்” என்று கூறலாம். அதே நேரத்தில் இது மூன்றடுக்குப் பதிவேட்டுப் பராமரிப்பு (Triple-entry book keeping system) கொண்ட ஒரு நாணயமும் ஆகும்.  
பிட்காயினின் முதல் இணைத்தளம் "bitcoin.org" 18 ஆகத்து 2008-இல் பதிவு செய்யப் பட்டு நடைமுறைக்கு வந்தது. அதன் பிறகு, 31 அக்டோபர் 2008-இல் சத்தோசி நகமோட்டோ எழுதிய பிட்காயின்: இணையர்-இணையர் வலைத்தளம் (*Bitcoin: A Peer-to-Peer Electronic Cash System* ) என்ற கட்டுரை வெளிவந்தது. நகமோட்டோ பிட்காயினுக்கான மென்பொருளை உருவாக்கி, **திறந்த மூல மென்பொருளாக** சனவரி 2009-இல் வெளியிட்டார். இருந்தும், நகமோட்டோ யார் என்று அப்போதும் தெரியாமலேயே இருந்தது. அந்த முதல் கட்டத்தில், *"தி டைம்ஸ் 03/சனவரி/2009 வங்கிகளுக்கான இரண்டாவது பிணை விடுதலையை நிதி அமைச்சர் எந்நேரமும் வெளியிடலாம்," ("The Times 03/Jan/2009 Chancellor on brink of second bailout for banks.")* என்று குறிப்பிடப் பட்டது. இந்தக் குறிப்பு தி டைம்ஸ் (The Times) என்ற நாளிதழில் 3 சனவரி 2009-இல் வந்த தலைப்புச் செய்தி ஆகும். இதற்கு இரண்டு அர்த்தங்கள் கற்பிக்கப் படுகின்றன: ஒன்று, *பிட்காயின் கட்டச்சங்கிலியில் முதல் கட்டம் தோன்றியதற்கான காலமுத்திரை (timestamp)* என்பது. மற்றொன்று, *இன்றைய வங்கி முறைகளின் தரம் குறைந்த நிலைமையைப் பற்றிய ஏளனமான விமர்சனம்* என்பது.  
முதல் பிட்காயின் அமெரிக்காவைச் சேர்ந்த எரால்டு பின்னே (Harold Thomas Finney) என்பவருக்குக் கொடுக்கப் பட்டது. ( இவர் ஏற்கனவே 2004-இல் *மீண்டும் பயன்படும் உழைப்புச் சான்று* (reusable proof-of-work) என்னும் முறையைச் செயல் படுத்தி இருந்தவர்.) இவர் பிட்காயின் மென்பொருளை வெளியிடப்பட்ட அன்றே பதிவிறக்கம் செய்து, நகமோட்டோவிடம், 12 சனவரி 2009 அன்று பத்து பிட்காயின்களைப் பெற்றார். இவரைத் தவிர்த்து, வேய் டாய் (Wei Dai), நிக் சாபோ ஆகியோரும் பிட்காயினுக்கு ஆதரவு தெரிவித்தனர். (இவர்கள் முறையே பி-காசு(b-money), பிட் தங்கம் (bit gold) என்ற **குறியீட்டு நாணயங்களை** (cryptocurrencies) ஏற்கனவே உருவாக்கியவர்கள்.) 2010-இல், லாஸ்லோ அன்யீஸ் (Laszlo Hanyecz) என்னும் நிரலர் (software developer) 10,000 பிட்காயின்கள் கொடுத்து இரண்டு பிட்சா (pizza) வாங்கினார்; இதுவே பிட்காயினைப் பயன்படுத்திய முதல் வணிகப் பரிமாற்றம் ஆகும். (10,000 பிட்காயின்களின் இன்றைய விலை (February 2019) $40 மில்லியன்கள் ஆகும்.)  
2010 வரை நகமோட்டோ ஒரு மில்லியன் பிட்காயின்களை உருவாக்கி இருந்தார் என்று சொல்லப் படுகின்றது. 2010-உக்குப் பிறகு நகமோட்டோவைக் காணவில்லை. அவர் காணாமல் போவதற்கு முன் கேவின் ஆன்டர்சன் (Gavin Andresen) என்பவரிடம் பிட்காயின் மென்பொருள் பொறுப்புக்கள் ஒப்படைக்க பட்டன. அன்று முதல் ஆன்டர்சன் பிட்காயின் நிறுவனத்தின் (Bitcoin Foundation) மேம்பாட்டாளராக பணி புரியலானார். அதன்பின், ஆன்டர்சன் பிட்காயினின் மேம்பாட்டுக்கான பொறுப்புக்களைப் பலரிடத்திலும் பிரித்துக் கொடுக்க முடிவு செய்தார். இதனால் பிட்காயின் எதிர்காலம் எவ்வாறு இருக்கும் என்பதில் ஒவ்வொருவருக்கும் கருத்து வேறுபாடு வரலாயிற்று.
# பிட்காயின்

## வரலாறு

### 2011-2012

பிட்காயினில் உழைப்புச் சான்று நடைமுறைக்கு வந்த பிறகு, பிட்காயினைப் பெரிதும் பயன்படுத்தியவர்கள் கள்ள வாணிபம் செய்தவர்களே. எடுத்துக் காட்டாக, பட்டுப் பாதை சந்தை (Silk Road marketplace) என்ற கள்ள வாணிப இணையத்தில், பிட்காயின் ஏற்றுக் கொள்ளப்பட்டு (போதைப்) பொருட்கள் விற்கப் பட்டன. பிப்ரவரி 2011-இல் தொடங்கி 30 மாதங்கள் இயங்கிய இந்த கள்ள வாணிப நிறுவனம் 9.9 மில்லியன் ($214 மில்லியன்) பிட்காயின்களை பரிமாற்றம் செய்தது.  
லைட்காயின் (அதாவது, ஆல்ட்காயின் ) என்ற மற்றுமொரு குறியீட்டு நாணயம் (cryptocurrency) அக்டோபர் 2011-இல் தோன்றியது. அதன் பின்பு பல ஆல்ட்காயின்கள் தோன்றின. இருப்பினும், பிட்காயின் எல்லாவற்றிலும் முதன்மையானதாகவே இருந்தது.  
பிட்காயின் மதிப்பு ஏறுவதும் இறங்குவதுமாக இருந்தது. 9 சனவரி 2012-இல் $7.38-ஆக இருந்து 25 சனவரி 2012-இல் $3.80-ஆகச் சரிந்தது. ஆகத்து, 2012-இல் $16.41-ஆக உயர்ந்து பிறகு 30 ஆகத்து 2012-இல் $7.10-ஆக வீழ்ந்தது.
# பிட்காயின்

## வரலாறு

### 2013-2016

பிட்காயின் மதிப்பு 2013-இல் $13,30-இலிருந்து $770-ஆக ஏறியது.  
மார்ச் 2013-இல் பிட்காயின் பரிமாற்றத்தில் குழப்பம் ஏற்பட்டது. பிட்காயினைச் செயல் படுத்திய ப்ளாக்செயின் என்னும் சங்கிலி இரண்டாகப் பிரிந்து ஒவ்வொரு சங்கிலியிலும் வெவ்வேறு விதிமுறைகள் தோன்றின. இந்த இரண்டு சங்கிலிகளும் ஒரே நேரத்தில் தனித்தனியாக இயங்கி பணப் பரிமாற்றத்தில் ஈடு பட்டன. ஆறு மணி நேரங்கள் இவ்வாறு நடந்த பிறகு, பிட்காயின் மென்பொருள் பழைய பதிப்பு 0.7-உக்கு மாற்றப் பட்டது (downgraded ). இதனால் வந்த குழப்பங்களினால், மவுண்ட் காக்ஸ் என்ற சப்பானிய பிட்காயின் பணப் பரிமாற்றக் கூடம் ( Mt.Gox, Bitcoin Exchange, Shibuya, Tokyo,Japan) பிட்காயின் பரிமாற்றங்களை நிறுத்த, பிட்காயின் மதிப்பு $37-ஆக வீழ்ந்தது. மீண்டும் ஏப்ரல்,2013-இல் பிட்இன்ஸ்டன்ட் (BitInstant) என்ற அமெரிக்க பிட்காயின் பணப் பரிமாற்றக் கூடம் , மவுண்ட் காக்ஸ் ஆகிய இரண்டிலும் பிட்காயின் பணத் தட்டுப்பாடு உண்டாகவே, அதன் விளைவாக, பிட்காயின் அப்போதைய மதிப்பு $266-இலிருந்து $76-ஆகக் குறைந்தது. இந்நிலையில், அமெரிக்க அரசாங்க நிறுவனமான பின்சென் (FinCEN - Financial Crimes Enforcement Network) பிட்காயின் போன்ற பண நிறுவனங்கள் பின்பற்ற வேண்டிய சட்டமுறைகளை வெளியிட்டது. 10,ஏப்ரல்-இல் பிட்காயின் $259 ஆகி பிறகு மூன்று நாட்களிலேயே $45 ஆயிற்று. 23 ஜூன் 2013-இல் அமெரிக்க அரசாங்க நிறுவனம் டி.ஈ .ஏ (DEA - US Drug Enforcement Administration) 11.02 பிட்காயின்களைப் (முதன் முதலாக) பறிமுதல் செய்ததாக அறிவிக்கப் பட்டது. பின்பு அக்டோபர் 2013-இல் அமெரிக்க உளவுத்துறை நிறுவனமான FBI, **பட்டுப் பாதை சந்தை**-இன் உரிமையாளரான ராஸ் உல்ப்ரிக்ட் (Ross William Ulbricht) என்பவரைச் சிறைப் பிடித்து, 26,000 பிட்காயின்களைக் கைப்பற்றியது. 30 நவம்பர் 2013-இல் பிட்காயின் மதிப்பு $1,163-உக்கு உயர்ந்து, சனவரி 2015-இல் $152-ஆகச் சரிந்தது. அதற்குப் பிறகு, பிட்காயினைப் பயன்படுத்தி சீனாவில் எந்த பொருளும் வாங்க இயலாமல் போய் விட்டது.  
பிப்ரவரி 2014-இல் மவுண்ட் காக்ஸ் (Mt. Gox) தம் நுகர்வோர்களிடம் (customers) இருந்து 850,000 பிட்காயின்கள் ($500 மில்லியன்) திருடப் பட்டுவிட்டன என்று கூறிய பிறகு, பிட்காயின் அப்போதைய மதிப்பு $867-இலிருந்து $439-ஆக சரிந்தது.
# பிட்காயின்

## வரலாறு

### 2017-2018

பிட்காயின் மதிப்பு மீண்டும் உயர்ந்து, 2018-இல் $11,480-இலிருந்து $5,848 வரை ஏறியும் இறங்கியுமாக இருந்தது.
# பிட்காயின்

## வடிவமைப்பு (Design)

### கட்டச்சங்கிலி (Blockchain)

பிட்காயின், தொடரேடு அல்லது **கட்டச்சங்கிலி** (blockchain) என்று அழைக்கப் படும் தொழில் நுட்பத்தின் துணைகொண்டு ஒரு பெரிய வரவுப் பதிவேடு (ledger) போன்று கணினி வலையத்தில் (computer network) செயல் படுத்தப் பட்டுள்ளது. இந்தப் பதிவேடு ஒரு **பொது** பதிவேடு ஆகும்; அதாவது, கணினி வலையத்தில் உள்ள ஒவ்வொரு கணினிக்கும் இந்தப் பதிவேடு சொந்தமாகும். இந்தக் கணினிகளுக்கு கணுக்கள் (nodes) என்று பெயர். இதனால், பிட்காயின் வரவுப் பதிவேட்டை, பரவிய வரவுப் பதிவேடு (distributed ledger) என்று கூறுவர். இந்தப் பதிவேட்டில், பிட்காயினில் நடக்கும் எல்லா பரிமாற்றங்களும் பதிவு செய்யப் படும். எடுத்துக் காட்டாக, "எழிலன், மாறன் என்பவருக்கு ฿100, Mar 16 08:12:04-இல் அனுப்பினார்" என்பது ஒரு பரிமாற்றம். ஒரு கணு, இந்த பரிமாற்றத்தைச் சரி பார்த்து, கட்டம் ஒன்றை உருவாக்கி, அக் கட்டத்தில் இதை எழுதி, பின் தன்னிடம் உள்ள சங்கிலியின் நகலில் இணைத்துக் கொள்ளும். பின் அந்தக் கட்டம் தன்னைச் சுற்றியுள்ள கணுக்களுக்கும் அனுப்ப, அக் கணுக்கள் ஒவ்வொன்றும் அதைச் சரி பார்த்து, பின் அக் கட்டத்தைத் தம்மிடம் உள்ள சங்கிலியின் நகலில் இணைத்துக் கொள்ளும். இவ்வாறாக, அந்தப் பரிமாற்றம் எல்லா கணுக்களையும் அடைந்து, எல்லா கட்டச்சங்கிலிகளிலும் இணைக்கப் படும். இவ்வாறாக, பிட்காயின் சங்கிலியில் 10 நிமிடங்களுக்கு ஒரு கட்டம் வீதம் உருவாக்கப் பட்டு இணைக்கப் படுகின்றது. இவ்வாறு இணைக்கும்போது, இருமுறைச் செலவு (Double spending) நடவாமல் பார்த்துக் கொள்வது கணுக்களின் இன்றியமையாத பணிகளில் ஒன்று. (இருமுறைச் செலவு யாதெனின், எடுத்துக் காட்டாக, 10 பிட்காயின்கள் என்ற ஒரு தொகையைக் கொடுத்து ஒரு பொருள் வாங்கி விட்டால், இந்த 10 பிட்காயின்கள் செலவழிந்து போனதாகக் கருதப் படும். செலவழிந்த அதே 10 பிட்காயின்களை வைத்து இன்னுமொரு பொருள் வாங்கவிடக் கூடாது. அப்படி வாங்கவிட்டால் அது இருமுறைச் செலவு எனப்படும்.)
# பிட்காயின்

## வடிவமைப்பு (Design)

### பரிமாற்றங்கள் (Transactions)

பிட்காயினில், பரிமாற்றங்கள் **போர்த்து** (Forth) போன்ற ஒரு கணினி மொழியில் எழுதி செயல் படுத்தப் படுகின்றன. பரிமாற்றத்தில் இரண்டு பகுதிகள் உள்ளன: உள்ளீடு(input), வெளியீடு (output). உள்ளீடு என்பது ஒருவருக்குத் தற்போதைய கையிருப்பு எவ்வளவு இருக்கிறது, அது எங்கிருந்து வருகின்றது என்ற குறிப்புகள் கொண்டிருக்கும். வெளியீடு என்பது பணம் எவ்வளவு, யாருக்குப் போகவேண்டும் என்ற குறிப்புகள் இருக்கும். எடுத்துக் காட்டு கீழே கொடுக்கப் பட்டுள்ளது.  
**பரிமாற்றம் 1**: அமுதன் **→** அண்ணாமலை  
- *உள்ளீடு*
- கையிருப்பு: ฿ 800 /*அமுதனிடம் உள்ள பணம் 800; அல்லி என்பவர் அமுதனுக்கு அனுப்பியது என்று வைத்துக் கொள்வோம்.*/
- பரிமாற்றம் 0-இன் குறுக்க எண்: e5d8ee39a430901c91a5917b9f2dc19d6d1a0e9cea205b009ca73dd04470b9a6 /*இது அல்லி அமுதனுக்கு அனுப்பிய பரிமாற்றத்தின் குறுக்க எண் (hash) */
- *வெளியீடு*
- அனுப்பும் பணம்: ฿ 500 /* அண்ணாமலைக்கு அனுப்பும் பணம் */
- பெறுநர் முகவரி :
- அண்ணாமலை
- அண்ணாமலை பற்றிய ஏனைய குறிப்புகள்  
**பரிமாற்றம் 2**: அண்ணாமலை **→** அழகரசி  
- *உள்ளீடு:*
- கையிருப்பு: ฿ 500 /*அண்ணாமலையிடம் உள்ள பணம் 500; அமுதன் அனுப்பியது*/
- பரிமாற்றம் 1-இன் குறுக்க எண்: f7d8eea93103409c91a5917b9f2dc19d6d1a0e9cea205b00973cadd04470a6b9 /* இது அமுதன் அண்ணாமலைக்கு அனுப்பிய பரிமாற்றத்தின் குறுக்க எண் */
- *வெளியீடு:*
- அனுப்பும் பணம்: ฿ 350 /*฿ 500-இல் ฿ 350 அழகரசிக்கு அனுப்பப் படுகின்றது.*/
- பெறுநர் முகவரி :
- அழகரசி
- அழகரசி பற்றிய ஏனைய குறிப்புகள்  
**விளக்கம்**  
ஒருவர் (அண்ணாமலை) மற்றொருவருக்கு (அழகரசி) பணம் (฿ 350) அனுப்பவேண்டுமானால், அவருக்கு முதலில் கையிருப்பு (฿ 500) எவ்வளவு இருக்கிறது என்றும், அது எவ்வாறு இவருக்குக் கிடைத்தது (அதாவது, இதற்கு முன் நடந்த எந்த பரிமாற்றத்திலிருந்து(அல்லிஇடமிருந்து) கிடைத்தது) என்றும் தனது பரிமாற்றத்தின் உள்ளீட்டுப் பகுதியில் குறிப்பிட வேண்டும். (ஒரு பரிமாற்றத்தைக் குறிப்பிட அதன் குறுக்க எண்ணைப் பயன்படுத்த வேண்டும்.) வெளியீட்டுப் பகுதியில் எவ்வளவு பணம் அனுப்பப் படுகின்றது எனவும், அப் பணத்தைப் பெறுபவரின் முகவரிக் குறிப்புகளையும் தர வேண்டும்.
# பிட்காயின்

## வடிவமைப்பு (Design)

### அலகுகள் (Units)

பிட்காயினின் அலகு *பிட்காயின்* என்பதாகும். இதனுடைய குறி (code) BTC , XBT ஆகியன. பொதுவாக எழுதும்போது ฿ என்ற எழுத்து பயன் படுத்தப் படுகின்றது. மேலும்:  
1 *மில்லிபிட்காயின்* (mBTC) = 0.001 *பிட்காயின்கள் (BTC)*  
1 *சதோசிஸ்* (*satoshis)* = 0.00000001 *பிட்காயின்கள்*
# பிட்காயின்

## வடிவமைப்பு (Design)

### பரிமாற்ற கட்டணம் (Transaction fees)

பரிமாற்ற கட்டணம் என்பது பிட்காயின் கட்டச்சங்கிலியில் பணத்தைப் பரிமாற்றம் செய்ய (எடுத்துக் காட்டாக, ஒருவரிடம் இருந்து மற்றொருவருக்குப் பணம் அனுப்ப) ஆகும் கட்டணச் செலவு ஆகும். இன்றைய நிலையில் (22 பிப்ரவரி 2019) ஒரு சுரங்கமர் (miner) பரிமாற்ற கட்டணத்தைத் தான் விரும்பிய அளவுக்கு எடுத்துக் கொள்ளலாம். சனவரி 2011-இல், இக் கட்டணம் $0.0001 இருந்து, சனவரி 2017-இல் $0.392-உக்கு உயர்ந்து, பின் சனவரி 2018-இல் $52.183-ஆக ஆயிற்று. இன்றைய நிலையில் (17 பிப்ரவரி 2019) இந்தக் கட்டணம் $0.212 என்று குறைந்து விட்டது. ஒரு சுரங்கமர் எடுத்துக் கொள்ளும் கட்டணம் அவர் பயன்படுத்தும் சேமிப்பகம் (storage), பரிமாற்றத்தில் இருக்கும் உள்ளீடு, வெளியீடு ஆகியவற்றின் எண்ணிக்கையைப் பொறுத்து இருக்கும். ஏறத்தாழ 20% பிட்காயின்கள் ( சூலை 2018-இல், $20 பில்லியன்) இவ்வாறு இழக்கப் பட்டன. இது மட்டுமில்லாமல், ஏறத்தாழ ஒரு மில்லியன் பிட்காயின்கள் (சூலை 2018-இல் $7 பில்லியன்) களவும் போயின.
# பிட்காயின்

## வடிவமைப்பு (Design)

### பிட்காயின் சுரங்கம் அகழ்தல் (Mining)

of relative mining difficulty]]
சுரங்கம் அகழ்தல் வேலையைச் சுரங்கமர்கள் (miners) செய்கின்றனர். சுரங்கமர்கள் பரிமாற்றங்களைச் சரி பார்த்து, உழைப்புச் சான்றிதழ் நல்கி, **ப்ளாக்செயின்** சங்கிலியில் இணைத்து, அதைப் பாதுகாவலான நிலையில் வைக்கின்றனர். கட்டத்தின் நேரம் சராசரியாக 10 நிமிடம் என்று வைக்கப் பட்டுள்ளது. ஒவ்வொரு முறையும், 2,016 கட்டங்களைச் சேர்த்தவுடன், உழைப்புச் சான்றிதழின் கணக்கின் கடினத்தன்மை மாற்றப்பட்டு, கட்டத்தின் நேரம் சராசரியாக 10 நிமிடம் இருக்குமாறு பார்த்துக் கொள்ளப் படுகின்றது. புது கட்டங்கள் தொடர்ச்சியாக சேர்த்துக்கொண்டே இருப்பதால், தாக்கு நிரலர்கள் (hackers) பிட்காயினுக்குள் ஊடுருவி ஏதேனும் மாற்ற முயற்சி செய்வது மிகக் கடினமாக ஆகி வருகின்றது. மற்றொன்று, பரிமாற்றங்கள் செய்யும் போது, அதற்கான பரிமாற்றக் கட்டணம். பரிமாற்றக் கட்டணத்தைக் கொடுப்பதற்காக, பிட்காயின் பரிமாற்றம் நடக்கும் போது , ஒவ்வொரு முறையும், **காசுதளம்** (coinbase ) என்னும் சிறப்புப் பரிமாற்றம் ஒன்றும் அத்துடன் சேர்ந்து நடக்கும்.  
இந்த கணக்கெல்லாம் நகமோட்டோ போட்டு வைத்தது. அதாவது, அவர் கருத்துக் படி, பிட்காயினில் **செயற்கைத் தட்டுப்பாட்டை** (artificial scarcity) முதலில் உருவாக்கி, அதன் மொத்த எண்ணிக்கை 21 மில்லியனைத் தாண்டாமல் பார்த்துக் கொள்வது. இப்போது, 10 நிமிடத்திற்கு ஒரு முறை, எவ்வளவு பிட்காயின்கள் தற்போது உள்ளன என்று வெளியிடப் படுகின்றது. நான்காண்டுகட்கு ஒரு முறை அதன் உற்பத்தி பாதியாகக் குறைக்கப் பட்டு, கடைசியில் 21 மில்லியனும் புழக்கத்திற்கு வந்த பிறகு, பிட்காயின் உற்பத்தி நிறுத்தப் படும்.
# பிட்காயின்

## வடிவமைப்பு (Design)

### பணப்பை செயலாக்கம் (Implementations)

முதன் முதலில் (2009) செயலாக்கப் பட்ட பணப்பைக்கான செய்நிரல் (program) பிட்காயின் (Bitcoin) என்ற பெயராலேயே அழைக்கப் பட்டது; அது சதோசி வாங்குநர் (Satoshi client) என்றும் அழைக்கப் பட்டது. பின்னர், இது மறு பதிப்பு செய்யப் பட்டு, பிட்காயின் மையம் (Bitcoin Core) என்ற பெயரில் வெளியிடப் பட்டது. பிட்காயின் மையம் மிகச் சிறப்பாக உருவாக்கப் பட்ட பிட்காயின் செயலாக்கம் என்றும் கருதப் படுகின்றது.  
**கவைகள் (Forks)**  
பிட்காயின் மையம் (Bitcoin Core) ஒரு சிறந்த வாங்குநர் (client) என்றும் கொள்ளலாம். ஏனைய செயலாக்கங்களான பிட்காயின் எக்ஸ்.டி (Bitcoin XT), பிட்காயின் அன்லிமிடட் (Bitcoin Unlimited), பாரிட்டி பிட்காயின் (Parity Bitcoin) போன்றவை பிட்காயின் மையத்தின் கவைகளாகக் கருதப் படுகின்றன.  
கவைகள் இரண்டு வகைப் படும்: மென்கவை, கடுங்கவை. 1 ஆகத்து 2017-இல், பிட்காயினில் ஒரு சிலர் சங்கிலியில் உள்ள கட்டத்தின் சேமிப்பு (storage) அளவை 1 MB-இலிருந்து 8 MB-ஆக மாற்ற விரும்பினர். மற்ற ஒரு சிலர் இதை எதிர்க்க, தோன்றிய முரண்பாடு கவையாக உருவெடுத்தது; அதாவது சங்கிலியில் பிரிவு உண்டாகி, புதிய சங்கிலி **பிட்காயின் கேஷ்** (Bitcoin Cash) என்று அழைக்கப் பட்டது. 24 அக்டோபர் 2017-இல், **உழைப்புச் சான்றை** மேம்படுத்தி **பிட்காயின் கோல்ட் (**Bitcoin Gold) என்ற மற்றொரு கடுங்கவை உருவாக்கப் பட்டது.
# பிட்காயின்

## வடிவமைப்பு (Design)

### பரவலாக்கம், மையமாக்கம் (Decentralization and Centralization)

#### பரவலாக்கம் (Decentralization)

வழக்கில் இருக்கும் நாணயமுறைகளைப் போலன்றி, பிட்காயின் நாணயத்தைக் கட்டுப்படுத்த நடுவண் அமைப்பு என்று ஏதும் இல்லை. இரகசியக் குறியீட்டு முறையைப் பயன்படுத்துவது மூலம் இதில் அடிப்படை பாதுகாப்பு வசதிகள் செய்யப்பட்டுள்ளன. மோசடிகளைத் தவிர்க்க ஒரு பிட்காயினை அதன் உரிமையாளர் ஒரு முறை மட்டுமே செலவழிக்க முடியும். ஒரே பிட்காயினை மீண்டும் மீண்டும் பயன்படுத்த முடியாது.  
அடையாளம் இல்லாதவர் கூட பிட்காயினைப் பயன்படுத்த முடியும். பிட்காயின்களைத் தனிப்பட்ட கணிணிகளிலோ அல்லது மூன்றாம் தரப்பு வலைத்தளங்களிலோ அல்லது பிரத்யேகமாக தயாரிக்கப்பட்ட கருவிகளிளோ சேமிக்க முடியும். எப்படியாக இருந்தாலும் பிட்காயின் முகவரி உள்ள யாருக்கு வேண்டுமானாலும் இணையம் மூலம் பணத்தை அனுப்பலாம். எந்த அரசாங்கமும் பிட்காயினின் மதிப்பை மாற்ற முடியாது. அதிக பிட்காயின்களை உருவாக்கி யாரும் பணவீக்கத்தையும் உருவாக்க முடியாது. பிட்காயின் பரவலாக்கத் தன்மையின் இயல்பைக் கீழ்க் கண்டவாறு பட்டியலிடலாம்:  
- பிட்காயின், தொடரேடு அல்லது கட்டச்சங்கிலி (blockchain) என்று அழைக்கப் படும் தொழில் நுட்பத்தை வைத்து இணையர்-இணையர் (peer-to-peer) என்னும் கணினி வலையத்தில் செயலாக்கப் பட்டுள்ளது.
- எவரும் சுரங்கமராக வரலாம்.